চলন্ত গাড়িতে পুড়ে মৃত্যু ড্রাইভারের, ভিডিও করতে ব্যস্ত স্থানীয়রা

ওয়েবডেস্ক: এই দৃশ্য দেখে ভয়ে কাঁটা হয়ে যেতে পারে শরীর। রাস্তায় চলছিল চারচাকার গাড়িটি। আচমকাই তাতে আগুন (Fire) ধরে গেল। দ্রুত আগুনের লেলিহান শিখা গ্রাস করে নিল। ড্রাইভার সেখান থেকে বেরোতে পারলেন না। চলন্ত গাড়িতে পুড়ে মৃত্যু হল ড্রাইভারের (Driver)। রবিবার সকালে ঝাড়খণ্ডের (Jharkhand) জামশেদপুরে কদমা থানা (Kadma PS) এলাকার ঘটনা।

এদিন ভাটিয়া বস্তি মেরিন ড্রাইভ রোডে গাড়িটিতে আগুন জ্বলতে দেখে স্থানীয়রা এগিয়ে আসেন। অনেকে মোবাইল বের করে ভিডিও করতে দেখেন। কিন্তু গাড়ি বন্ধ ছিল। আগুনের শিখা সেকেন্ডের মধ্যে গ্রাস করে। তাতে ভিতরে কেউ ছিল কি না সেটা বোঝা যায়নি। পরে পুলিস ও দমকলের ইঞ্জিন আগুন নেভায়। দেহটি এমনভাবে পুড়ে যায় যে তাঁকে চেনা যাচ্ছিল না। দেহটি ময়নাতদন্তের জন্য পাঠানো হয়েছে। মৃতদেহের পরিচয় জানার চেষ্টা করছে পুলিস। প্রাথমিকভাবে মনে হচ্ছে গাড়িটিতে গ্যাস সিলিন্ডার ছিল। সিলিন্ডারের বিস্ফোরণ ঘটেই আগুন ধরে গাড়িটিতে।

আরও পড়ুন: ভারত পাক সীমান্তে রাজস্থানে বিএসএফের হাতে গ্রেফতার পাক সেনা

তবে এদিন ওই ঘটনায় অমানবিকতা নাড়া দিয়েছে। আগুন ধরে যাওয়া গাড়িটির ভিতরে কেউ রয়েছে কি না সেদিকে কারও খেয়াল হয়নি। কেউ আগুন নেভানোর চেষ্টাও করেননি। অভিযোগ, সবাই মোবাইলে ভিডিও করতে ব্যস্ত ছিলেন।